
	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu projekts
21. Pretendents no brīža, kad Dabas aizsardzības pārvaldē iesniegts šo noteikumu 38.1. apakšpunktā minētais paziņojums, līdz šo noteikumu 41.1. apakšpunktā minētā projekta iesnieguma iesniegšanai Lauku atbalsta dienestā, nodrošina vismaz vienu no šādiem aizsardzības pasākumiem, lai novērstu zaudējumus akvakultūrai:
	Iebildums
Tā kā finansējums programmu īstenošanas administrēšanai un uzraudzībai ir pieejams Zemkopības ministrijai un pretendentu atbilstības izvērtēšanu, lēmumu pieņemšanu un atbalsta maksājumu izmaksu veic Zemkopības ministrijas padotībā esošā iestāde - Lauku atbalsta dienests, tad šo noteikumu administrēšana pilnā apjomā ir jānodrošina Lauku atbalsta dienestam. Šāda pieeja mazinātu administratīvo slogu šo noteikumu administrēšanā, kā arī atvieglotu noteikumu piemērošanu, tostarp pretendentiem, jo procesa administrēšanā būtu iesaistīta tikai viena valsts pārvaldes iestāde - Lauku atbalsta dienests. Līdz ar to visā noteikumu tekstā Dabas aizsardzības pārvalde ir aizstājama ar Lauku atbalsta dienestu, izņemot attiecībā uz Dabas aizsardzības pārvaldes dalību komisijā kā komisijas loceklim.
Piedāvātā redakcija
21. Pretendents no brīža, kad Lauku atbalsta dienestā iesniegts šo noteikumu 38.1. apakšpunktā minētais paziņojums, līdz šo noteikumu 41.1. apakšpunktā minētā projekta iesnieguma iesniegšanai Lauku atbalsta dienestā, nodrošina vismaz vienu no šādiem aizsardzības pasākumiem, lai novērstu zaudējumus akvakultūrai:

	Iveta Timze (DAP)

	2.
	Noteikumu projekts
30.2.2. aprēķina par visu gadu, ja ūdra klātbūtne īpaši aizsargājamo nemedījamo sugu un migrējošo sugu dzīvnieku uzskaitē konstatēta vismaz trīs mēnešus, izmantojot šādu formulu:
A = I × D × K × U, kur
A – zaudējumu apmērs (euro);
I – ūdra zivju patēriņš kilogramos dienā (0,9 kg dienā);
D – dienu skaits gadā;
K – zivs vidējā pašizmaksa iepriekšējā gadā (euro/kg);
U – ūdru skaits novietnes teritorijā. Ūdru skaita noteikšanai šo noteikumu 53. punktā minētajā komisijā Dabas aizsardzības pārvalde piesaista sertificētu ekspertu vienu reizi trijos gados, sākot ar pirmo gadu, ja atbalstam piesakās vairākus gadus pēc kārtas;
	Iebildums
Ņemot vērā iepriekš izteikto pamatojumu, lūdzam noteikumu projekta 30.2.2. apakšpunkta "U" skaidrojumā aizstāt Dabas aizsardzības pārvaldi ar Lauku atbalsta dienestu kā komisijas darba organizētāju.
Piedāvātā redakcija
Ūdru skaita noteikšanai šo noteikumu 53. punktā minētajā komisijā Lauku atbalsta dienests piesaista sertificētu ekspertu vienu reizi trijos gados, sākot ar pirmo gadu, ja atbalstam piesakās vairākus gadus pēc kārtas;

	Iveta Timze (DAP)

	3.
	Noteikumu projekts
31. Atbalsta apmērs šo noteikumu 2.3. apakšpunktā minētajā apakšpasākumā nepārsniedz 80 procentu un aprēķināts saskaņā ar šo noteikumu 30. punktu. Ja zemes īpašnieks vai lietotājs ir saņēmis apdrošināšanas atlīdzību par nodarīto kaitējumu, par kuru tiek piešķirts atbalsts, kopējais atbalsta un apdrošināšanas atlīdzības apmērs nepārsniedz 100 procentu no attiecināmajām izmaksām.
	Iebildums
Lūdzam redakcionāli precizēt 31. punkta pirmo teikumu.

 
Piedāvātā redakcija
Atbalsta apmērs šo noteikumu 2.3. apakšpunktā minētajā apakšpasākumā nepārsniedz 80 procentus no aprēķinātā zaudējumu apmēra, kas noteikts saskaņā ar šo noteikumu 30. punktu. 
	Māra Kauliņa (DAP)

	4.
	Noteikumu projekts
38. Pirms šo noteikumu 41.1. apakšpunktā minētā projekta iesnieguma iesniegšanas Lauku atbalsta dienestā, pretendents laikposmā no 20. marta, bet ne vēlāk kā līdz 1. oktobrim iesniedz Dabas aizsardzības pārvaldē:
	Iebildums
Ņemot vērā iepriekš izteikto pamatojumu, lūdzam noteikumu projekta 38. punktā aizstāt Dabas aizsardzības pārvaldi ar Lauku atbalsta dienestu, kuram pretendenti iesniedz visu nepieciešamo informāciju. Līdz ar to tā ir uzreiz pieejama Lauku atbalsta dienestam un vairs nebūs jāpārsūta.
Piedāvātā redakcija
38. Pirms šo noteikumu 41.1. apakšpunktā minētā projekta iesnieguma iesniegšanas Lauku atbalsta dienestā, pretendents laikposmā no 20. marta, bet ne vēlāk kā līdz 1. oktobrim iesniedz Lauku atbalsta dienestā:

	Iveta Timze (DAP)

	5.
	Noteikumu projekts
38.1.6. elektroniskā pasta adresi, no kuras Dabas aizsardzības pārvaldei tiks nosūtīti īpaši aizsargājamo nemedījamo sugu un migrējošo sugu dzīvnieku uzskaites dati;
	Iebildums
Ņemot vērā iepriekš izteikto pamatojumu, , lūdzam noteikumu projekta 38.1.6. apakšpunktā aizstāt Dabas aizsardzības pārvaldi ar Lauku atbalsta dienestu, kuram tiks iesniegti uzskaites dati un tos nevajadzēs pārsūtīt.
 
Piedāvātā redakcija
38.1.6. elektroniskā pasta adresi, no kuras Lauku atbalsta dienestam tiks nosūtīti īpaši aizsargājamo nemedījamo sugu un migrējošo sugu dzīvnieku uzskaites dati;
	Iveta Timze (DAP)

	6.
	Noteikumu projekts
39.2. aizpildīto uzskaites datu veidlapu līdz nākamās dienas beigām iesniedz Dabas aizsardzības pārvaldē klātienē, elektroniski vai ar vienotā valsts un pašvaldību pakalpojumu portāla (www.latvija.lv) starpniecību. Ja minētais uzskaites datums ir sestdienā, svētdienā vai svētku dienā, uzskaiti īsteno nākamajā darbdienā un uzskaites datu veidlapu iesniedz līdz nākamās dienas beigām.
	Iebildums
Ņemot vērā iepriekš izteikto pamatojumu, lūdzam noteikumu projekta 39.2. apakšpunktā aizstāt Dabas aizsardzības pārvaldi ar Lauku atbalsta dienestu.
 
Piedāvātā redakcija
39.2. aizpildīto uzskaites datu veidlapu līdz nākamās dienas beigām iesniedz Lauku atbalsta dienestā klātienē, elektroniski vai ar vienotā valsts un pašvaldību pakalpojumu portāla (www.latvija.lv) starpniecību. 
	Iveta Timze (DAP)

	7.
	Noteikumu projekts
41.1.3. informāciju par konstatēto zivjēdāju putnu sugu un kopējo katras sugas īpatņu skaitu un ūdru skaitu katrā uzskaites datumā (atbilstoši Dabas aizsardzības pārvaldes īstenotajām pārbaudēm);
	Iebildums
Lūdzam pārbaužu īstenošanu nodrošināt Lauku atbalsta dienestam piesaistot ekspertus, kā piemēram 53.2.apakšpunktā norādītos  sugu un biotopu aizsardzības jomā sertificētus ekspertus.
Piedāvātā redakcija
-
	Ilze Opermane (VARAM)

	8.
	Noteikumu projekts
41.1.3. informāciju par konstatēto zivjēdāju putnu sugu un kopējo katras sugas īpatņu skaitu un ūdru skaitu katrā uzskaites datumā (atbilstoši Dabas aizsardzības pārvaldes īstenotajām pārbaudēm);
	Iebildums
Ņemot vērā iepriekš izteikto pamatojumu, lūdzam svītrot noteikumu projekta 41.1.3. apakšpunktu, jo informācija par konstatēto zivjēdāju putnu sugu un kopējo katras sugas īpatņu skaitu un ūdru skaitu katrā uzskaites datumā pretendenti būs jau iesnieguši Lauku atbalsta dienestam, līdz ar to divas reizes viena un tā pati informācija nebūtu jāiesniedz. Tas viennozīmīgi samazinās administratīvo slogu pretendentam.
Turklāt norādāms, ka pārbaudes netiks īstenotas katrā uzskaites datumā, bet izlases veidā, pārbaudot komisijai.

Piedāvātā redakcija
-
	Iveta Timze (DAP)

	9.
	Noteikumu projekts
42. Dabas aizsardzības pārvalde līdz 30. novembrim nosūta informāciju Lauku atbalsta dienestam par katra šo noteikumu 38. punktā minētā pretendenta konstatēto zivjēdāju putnu sugu un kopējo katras sugas īpatņu skaitu un ūdra skaitu katrā uzskaites datumā, šo noteikumu 21. punktā minētajiem aizsardzības pasākumiem, lai novērstu zaudējumus akvakultūrai vai šo noteikumu 23. punktā minētajiem citiem aizsardzības pasākumiem, ja sākotnēji izvēlētais aizsardzības pasākums nav efektīvs.
	Iebildums
Ņemot vērā iepriekš izteikto pamatojumu, lūdzam svītrot noteikumu projekta 42. punktu. Uzskaites datus un citu nepieciešamo informāciju pretendents iesniegs Lauku atbalsta dienestam, kurš organizēs komisijas darbu un pārbaudes dabā, līdz ar to Lauku atbalsta dienestam jau būs pieejama visa lēmuma pieņemšanai nepieciešamā informācija.
Piedāvātā redakcija
-
	Iveta Timze (DAP)

	10.
	Noteikumu projekts
51. Lai novērtētu akvakultūrai nodarītos zaudējumus, Dabas aizsardzības pārvalde izveido komisiju.
	Iebildums
Tā kā finansējums programmu īstenošanas administrēšanai un uzraudzībai ir pieejams Zemkopības ministrijai, tad komisijas organizēšanas funkcija ir jānodrošina Zemkopības ministrijas padotībā esošai iestādei.
Piedāvātā redakcija
-
	Ilze Opermane (VARAM)

	11.
	Noteikumu projekts
51. Lai novērtētu akvakultūrai nodarītos zaudējumus, Dabas aizsardzības pārvalde izveido komisiju.
	Iebildums
Ņemot vērā iepriekš izteikto pamatojumu, lūdzam noteikumu projekta 51. punktā aizstāt Dabas aizsardzības pārvaldi ar Lauku atbalsta dienestu, kurš izveido komisiju un organizē komisijas darbu.
 
Piedāvātā redakcija
51. Lai novērtētu akvakultūrai nodarītos zaudējumus, Lauku atbalsta dienests izveido komisiju.
	Iveta Timze (DAP)

	12.
	Noteikumu projekts
52. Komisijā iekļauj pa vienam pārstāvim no Dabas aizsardzības pārvaldes, Lauku atbalsta dienesta un Valsts vides dienesta. Komisijas darbu vada Dabas aizsardzības pārvaldes pārstāvis.
	Iebildums
Tā kā finansējums programmu īstenošanas administrēšanai un uzraudzībai ir pieejams Zemkopības ministrijai, tad komisijas vadīšanas ir jānodrošina Zemkopības ministrijas padotībā esošas iestādes pārstāvim.
Piedāvātā redakcija
-
	Ilze Opermane (VARAM)

	13.
	Noteikumu projekts
52. Komisijā iekļauj pa vienam pārstāvim no Dabas aizsardzības pārvaldes, Lauku atbalsta dienesta un Valsts vides dienesta. Komisijas darbu vada Dabas aizsardzības pārvaldes pārstāvis.
	Iebildums
Ņemot vērā iepriekš izteikto pamatojumu, lūdzam noteikumu projekta 52. punkta otrajā teikumā aizstāt Dabas aizsardzības pārvaldi ar Lauku atbalsta dienestu, kurš attiecīgi vada komisijas darbu. Dabas aizsardzības pārvaldes pārstāvis piedalās komisijas darbā. 
Piedāvātā redakcija
Komisijas darbu vada Lauku atbalsta dienesta pārstāvis. 
	Iveta Timze (DAP)

	14.
	Noteikumu projekts
62. Lai nodrošinātu šajos noteikumos minēto kārtību, Dabas aizsardzības pārvalde apstrādā personas datus atbilstoši personas datu apstrādi regulējošo normatīvo aktu prasībām.
	Iebildums
Ņemot vērā iepriekš izteikto pamatojumu, lūdzam noteikumu projekta 62. punktā aizstāt Dabas aizsardzības pārvaldi ar Lauku atbalsta dienestu, jo visa lēmumu pieņemšanai nepieciešamā informācija tiks iesniegta un glabāsies Lauku atbalsta dienestā, un Dabas aizsardzības pārvaldei zūd nepieciešamība apstrādāt personas datus.
Turklāt Lauku atbalsta dienestam kā lēmuma pieņēmējam jebkurā gadījumā ir jāapstrādā personas dati.
Piedāvātā redakcija
62. Lai nodrošinātu šajos noteikumos minēto kārtību, Lauku atbalsta dienests apstrādā personas datus atbilstoši personas datu apstrādi regulējošo normatīvo aktu prasībām.
	Iveta Timze (DAP)

	15.
	Noteikumu projekts
63. Dabas aizsardzības pārvalde visu dokumentāciju, kas saistīta ar šajos noteikumos noteikto atbalsta piešķiršanu, glabā līdz 2035. gada 31. decembrim.
	Iebildums
Ņemot vērā iepriekš izteikto pamatojumu, lūdzam noteikumu projekta 63. punktā aizstāt Dabas aizsardzības pārvaldi ar Lauku atbalsta dienestu, jo visa lēmumu pieņemšanai nepieciešamā informācija tiks iesniegta un glabāsies Lauku atbalsta dienestā.
Piedāvātā redakcija
63. Lauku atbalsta dienests visu dokumentāciju, kas saistīta ar šajos noteikumos noteikto atbalsta piešķiršanu, glabā līdz 2035. gada 31. decembrim.
	Iveta Timze (DAP)

	16.
	Noteikumu projekts
 Projektu atlases kritēriji
	Iebildums
Anotācijā norādītajā tīmekļvietnē uz UK lēmumu, informācija par pasākuma "Akvakultūra, kas nodrošina vides pakalpojumus" kritēriju piemērošanu nav atrodama. Lūdzu anotācijā sniegt skaidru un detalizētu informāciju, nodrošinot vienotu izpratni par vērtēšanas kritēriju piemērošanu, tajā skaitā, lūdzu skaidrot:
1) vai kāds no kritērijiem ir izslēdzošais kritērijs, kurā ir jāsaņem vismaz 1 punkts;
2) kā piešķir punktus, ja pieteiktās platības lielums ha ir daļskaitlis, piem., 3,55 ha, 2,9 ha.
.
Piedāvātā redakcija
-
	Ilze Opermane (VARAM)

	17.
	Anotācija (ex-ante)
1.1. Pamatojums 
	Iebildums
Anotācijas 1.1.sadaļas aprakstā norādīta kļūdaina atsauce uz noteikumu projektu citam atbalsta pasākumam.
Piedāvātā redakcija
-
	Ilze Opermane (VARAM)

	18.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Lūdzu anotācijas 1.3.sadaļā norādīt problēmu un risinājumus par to, ka nepieciešams kompensēt īpaši aizsargājamo nemedījamo sugu un migrējošo sugu dzīvnieku radītos zaudējumus akvakultūras uzņēmumiem, lūdzu norādīt iepriekšējās sistēmas grūtības un nepilnības, kas tiks novērstas ar šo noteikumu projektu.
Lūdzam sniegt informāciju par finansējuma iespējām komisijas darbā iesaistīto Dabas aizsardzības pārvaldes pārstāvju pārbaudes uz vietas nodrošināšanai.
Lūdzu informēt par veiktajām izmaiņām, rastajiem risinājumiem, kas saistīti ar to, ka sniegtais valsts un Eiropas Savienības fondu atbalsts īpaši aizsargājamo nemedījamo sugu un migrējošo sugu dzīvnieku radītos zaudējumus akvakultūras uzņēmumiem nav jāsaskaņo ar Eiropas Komisiju.

Piedāvātā redakcija
-
	Ilze Opermane (VARAM)

	19.
	Anotācija (ex-ante)
2.3. Administratīvo izmaksu monetārs novērtējums 
	Iebildums
Anotācijas 2.3.sadaļas tabulā lūdzam dzēst informāciju, kas attiecas uz Dabas aizsardzības pārvaldes administratīvo izmaksu novērtējumu, atbilstoši iepriekš norādītajām neatbilstībām, jo pēc būtības šo programmu administrēšana jānodrošina Zemkopības ministrijas padotības iestādei. 
 
Piedāvātā redakcija
-
	Ilze Opermane (VARAM)

	20.
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu 
	Iebildums
Lūdzu norādīt, ka šie noteikumi ir saistīti ar Ministru kabineta 2021. gada 18. februāra noteikumos Nr.114 "Kārtība, kādā zemes īpašniekiem vai lietotājiem nosakāmi to zaudējumu apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem, un minimālās aizsardzības pasākumu prasības postījumu novēršanai" noteikto atbalstu akvakultūrai.

Piedāvātā redakcija
-
	Ilze Opermane (VARAM)

	21.
	Anotācija (ex-ante)
7.5. Cita informācija 
	Iebildums
Lūdzu precizēt, jo būtiski mainās Dabas aizsardzības pārvaldes funkcijas un pieejamais finansējums programmas ietvaros.

Piedāvātā redakcija
-
	Ilze Opermane (VARAM)

	22.
	Anotācija (ex-ante)
8.1.6. uz vidi 
	Iebildums
Lūdzam sniegt informāciju par sagaidāmo ietekmi uz vidi un dabu atbilstošo pasākumā iekļautajiem apakšpasākumiem, jo zivju dīķi vienlaikus kalpo par dzīves vietu īpaši aizsargājamām putnu un dzīvnieku sugām.

Piedāvātā redakcija
-
	Ilze Opermane (VARAM)

	23.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Lūdzam anotācijas 1.3.sadaļā norādīt pašreizējo situāciju, problēmas un risinājumus par 2.3. apakšpasākuma "Īpaši aizsargājamo nemedījamo sugu un migrējošo sugu dzīvnieku radītie zaudējumi" ietveršanu šajos noteikumos un attiecīgi par nepieciešamību vienlaikus ar šiem noteikumiem grozīt Ministru kabineta 2021. gada 18. februāra noteikumus Nr. 114 "Kārtība, kādā zemes īpašniekiem vai lietotājiem nosakāmi to zaudējumu apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem, un minimālās aizsardzības pasākumu prasības postījumu novēršanai", svītrojot no tiem tiesību normas, kas attiecas uz kompensācijas saņemšanu akvakultūras nozarē.
Lūdzam anotācijā norādīt informāciju par valsts un Eiropas Savienības atbalsta par īpaši aizsargājamo nemedījamo sugu un migrējošo sugu dzīvnieku radītajiem zaudējumiem akvakultūras uzņēmumiem saskaņošanu ar Eiropas Komisiju vai, ka šāda saskaņošana nav jāveic.

Piedāvātā redakcija
-
	Iveta Timze (DAP)

	24.
	Noteikumu projekts
1.4. Komisijas 2022. gada 29. jūnija Deleģēto regulu (ES) 2022/2181, ar ko Eiropas Parlamenta un Padomes Regulu (ES) 2021/1139 par Eiropas Jūrlietu, zvejniecības un akvakultūras fondu papildina attiecībā uz atbalsta pieteikumu.
	Priekšlikums
Lūdzu apsvērt nepieciešamību atsaukties uz šo Deleģēto regulu anotācijas 1.1. un 1.2.sadaļās.
Piedāvātā redakcija
-
	Ilze Opermane (VARAM)

	25.
	Noteikumu projekts
30. Šo noteikumu 2.3. apakšpunktā minētajā apakšpasākumā atbalsta apmēru par zaudējumiem akvakultūrā nosaka, ņemot vērā šo noteikumu 22.1. apakšpunktā minēto piecu būtiskāko zivjēdāju putnu (ķīra, gārņa, jūras kraukļa, zivju ērgļa, jūras ērgā) un ūdra klātbūtni:
	Priekšlikums
Lūdzu novērst pārrakstīšanās kļūdu vārdkopā "jūras ērgļa".
Piedāvātā redakcija
-
	Ilze Opermane (VARAM)

	26.
	Noteikumu projekts
38.1. paziņojumu par to, ka tiks uzskatīti īpaši aizsargājamo nemedījamo sugu un migrējošo sugu dzīvnieki, un tajā norāda vismaz:
	Priekšlikums
Lai atvieglotu šo noteikumu piemērošanu, aicinām noteikumu projektam kā pielikumu pievienot paziņojuma veidlapu. Tāda ir šobrīd spēkā esošajos Ministru kabineta 2021. gada 18. februāra noteikumos Nr. 114 - 3. pielikums.
Lūdzam novērst pārrakstīšanās kļūdu vārdā "uzskatīti".

Piedāvātā redakcija
-
	Iveta Timze (DAP)

	27.
	Noteikumu projekts
38.1.8. papildu informāciju un apliecinājumu par īpaši aizsargājamo nemedījamo sugu un migrējošo sugu dzīvnieku uzskaiti;
	Priekšlikums
Lai atvieglotu šo noteikumu piemērošanu, aicinām noteikumu projektam kā pielikumu pievienot apliecinājuma veidlapu.
Piedāvātā redakcija
-
	Iveta Timze (DAP)

	28.
	Noteikumu projekts
39.1. katra mēneša desmitajā un divdesmit piektajā datumā no aprīļa līdz oktobrim uzskaita īpaši aizsargājamo nemedījamo sugu un migrējošo sugu dzīvniekus, uzskaites datu veidlapā norādot vismaz:
	Priekšlikums
Lai atvieglotu šo noteikumu piemērošanu, aicinām noteikumu projektam kā pielikumu pievienot uzskaites datu veidlapu. Tāda ir šobrīd spēkā esošajos Ministru kabineta 2021. gada 18. februāra noteikumos Nr. 114 - 5. pielikums.
Piedāvātā redakcija
-
	Iveta Timze (DAP)

	29.
	Noteikumu projekts
49. Pārtikas un veterinārais dienests un Valsts vides dienests līdz kārtējā gada 1. septembrim iesniedz Lauku atbalsta dienestā informāciju par laikposmā no iepriekšējā gada 16. augusta līdz kārtējā gada 15. augustam notikušajās pārbaudēs konstatētajām neatbilstībām vai pārkāpumiem Lauku atbalsta dienesta norādītajos akvakultūras uzņēmumos.
	Priekšlikums
Lūdzu precizēt redakciju, norādot, ka Lauku atbalsta dienests informāciju pieprasa par konkrētiem akvakultūras uzņēmumiem.

Piedāvātā redakcija
Pārtikas un veterinārais dienests un Valsts vides dienests pēc Lauku atbalsta dienesta informācijas pieprasījuma, kurā norādīti akvakultūras uzņēmumi, sniedz informāciju par laikposmā no iepriekšējā gada 16. augusta līdz kārtējā gada 15. augustam notikušajās pārbaudēs konstatētajām neatbilstībām vai pārkāpumiem.
	Ilze Opermane (VARAM)

	30.
	Noteikumu projekts
56. Komisija izlases veidā mēneša divpadsmitajā vai divdesmit septītajā datumā, bet ne mazāk kā divas reizes sezonā atbalsta saņemšanai pieteikto zivju dīķu platības pārbauda dabā. Ja minētais pārbaudes datums ir sestdienā, svētdienā vai svētku dienā, pārbaudi veic nākamajā darbdienā. Komisija sastāda pārbaudes aktu, kurā norāda vismaz:
	Priekšlikums
Lai atvieglotu šo noteikumu piemērošanu, aicinām noteikumu projektam kā pielikumu pievienot komisijas pārbaudes akta veidlapu. Tāda ir šobrīd spēkā esošajos Ministru kabineta 2021. gada 18. februāra noteikumos Nr. 114 - 7. pielikums.
 
Piedāvātā redakcija
-
	Iveta Timze (DAP)

	31.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt 
	Priekšlikums
Lūdzam anotācijas 2.1. punkta sadaļā “Juridiskās personas” “Ietekmes apraksts” norādīt, ka pretendentiem, kas līdz šim nesaņēma atbalstu saskaņā ar normatīvajiem aktiem par valsts un Eiropas Savienības atbalsta piešķiršanas kārtību pasākumā "Akvakultūra, kas nodrošina vides pakalpojumus", šo noteikumu regulējums būs nelabvēlīgāks nekā šobrīd spēkā esošie Ministru kabineta 2021. gada 18. februāra noteikumiem Nr. 114 “Kārtība, kādā zemes īpašniekiem vai lietotājiem nosakāmi to zaudējumu apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem, un minimālās aizsardzības pasākumu prasības postījumu novēršanai” nosacījumi un prasības būs grūtāk izpildāmas, proti, šajos noteikumos ietvertais nosacījums par vismaz 250 EUR no katra atbalstam pieteiktās dīķu platības hektāra pēdējā noslēgtajā pārskata gadā un vismaz 200 EUR – Ministru kabineta 2021. gada 18. februāra noteikumos Nr. 114.
Piedāvātā redakcija
-
	Māra Kauliņa (DAP)



